da en da en fr da da da nl da da lb nl fi da da da da da en da en fr en fr da en da sv en uz nl da da nb da da en da da da en sv fr fi da da de da de nl da da de da da da da da da da da da da fi sv da da da da da da sv da da da da da da en da da da da da da da da da da da fi da da en da da da sv da da en da da sv da da fr en da de fr da de da da de nl da da da en da da da da da fr ceb en nl ceb fr de da da
7 tips: Sådan tager du forskud på foråret i haven | ISABELLAS
Længes du efter forår, kan du pynte uderummet op med løgplanter i krukker og hjemmelavede kranse. Få 7 gode tips til at tage forskud på forårsstemningen her.
Vinteren kan være lang, kold og lidt grå og kedelig. Især når man går og venter på at slippe de grønne fingre løs i haven og glæder sig til at se alt det grønne spire, vokse og blomstre igen.
Kribler det også i dig for at komme i haven og virker ventetiden uendelig lang, så har vi lidt gode tips og tricks, der kan hjælpe på humøret. Du kan nemlig sagtens tage nogle spæde skridt mod foråret allerede nu og tage forskud på forårsglæden.
Du kan blandt andet gøre haven og uderummet forårsklar og snyde dig til planteliv med hjemmelavede kranse og løgplanter i potter. Læs hvordan og få vores 7 tips til tidlig forårsstemnign herunder!
7 tips til at skabe forårsstemning i haven
1. Skab et grønt indgangsparti
Selv om julen er forbi, kan et cedertræ sagtens stadig pynte fint ved hoveddøren. Supplér med stedsegrønne buske i store krukker og et par lanterner. På døren hænger en krans af eukalyptus og myrtekop, Chamelaucium uncinatum, som du nemt selv kan binde.
Det skal du bruge:
Klip kviste af det grønne materiale, og bind det på ståltrådskransen i mindre buketter med blomstertråd. Forsæt, til kransen er fyldt helt ud, og hæft enden af ståltråden på bagsiden af kransen. Hæng kransen på et søm på døren uden bånd for et mere friskt og forårsagtigt udtryk.
2. Snyd med krukker
De mest farverige løgplanter er først fremme i haven om en måned eller to, men heldigvis kan du købe nogle i butikkerne allerede nu. Sæt løgplanterne i rå krukker, og dæk jorden med lidt mos og evt. lidt mindre kogler. Her er sat vibeæg, påskeklokke og hyacint.
3. Pust liv i drivhuset
Inden du skal i gang med forspiring i drivhuset, kan du bruge rummet til at nyde de dage, hvor solens stråler rammer glasset. Husk en varm frakke og tæpper til benene, hvis du f.eks. vil sidde og læse en bog. Gør rummet hyggeligt med løgvækster i krukker, tulipaner i en vase og glas med kogler til dekoration.
Gør drivhuset klar til foråret
4. Plantehjørne i det fri
Har du en beskyttet terrasse med halvtag, kan du godt indrette et flot plantehjørne allerede nu. Sæt et bord frem til dine potter, og hæng et rionet op på væggen til haveredskaber. Fyld jord og løgplanter i nogle af krukkerne, og supplér med stedsegrønne vækster i større krukker.
Ønsker du at se dette indhold skal du acceptere øvrige cookies.
5. Nem mad til fuglene
Fugle spiser masser af skadelige insekter om sommeren, så det gælder om at forkæle dem om vinteren. Lav f.eks. en blanding af fuglefrø rørt op i kokosolie, og hæld den over en stor kogle. Hæng koglen op i et stykke snor i haven eller på terrassen, og fuglene bliver glade og mætte.
Sådan kan du fodre havens fugle om vinteren
6. Husk rene krukker
Har du haft krukker stående i drivhuset siden efteråret, skal du huske at vaske dem, inden du fylder dem med nye planter. Så bliver evt. sygdomme ikke overført. Her ses hvid perlehyacint.
14 hårdføre blomster til forårskrukkerne
7. Krans med eukalyptus
En simpel grøn krans kan gøre stor lykke i en grå tid. Hæng den et sted, hvor du passerer hver dag, så du kan glæde dig over den. Få guiden til at binde kransen her.
Det skal du bruge:
Klip eukalyptus til i lange ranker, og bind dem på bunden af kransen fra midten og ud til hver side. Hæft blomstertråden på kransens bagside, og hæng kransen op i et stykke snor.
6 forårsbuketter med tulipaner
forårshave blomsterkrukker have havetips vinterhave
Er din elregning også steget? Sådan sparer du på strømmen!
Sådan laver du syltede grønne tomater
Havekalender 2022: Isabellas' gøremål i haven — uge for uge
Er din elregning også steget? Sådan sparer du på strømmen!
Sådan fjerner du kalk fra din bruseniche
Vild med Nutella? Så nemt kan du lave din egen version!
Kontakt Køb abonnement Annoncør
Administrer samtykke Cookie- og privatlivspolitik